Разликите са много повече от приликите. Освен, че целта е да бъде поразен противника със снаряд, който е задвижван чрез различен тип пневматика, общи черти нямат. Еърсофта предлага много по-добра защитеност, значително по-висока доза реализъм и възможност за всевъзможно разнообразяване на играта (възможни са косплей на различни реални подразделения, както и на игри и витруални персонажи с максимално точно копиране както на оръжията, така и на екипировката), освен това оръжията в еърсофта са в пъти по-точни и по-далекобойни.  Тъй като в еърсофта няма маркиращи елементи, това е игра основана на честност и достоинство - тук удоволствието от играта стои над съревнователната част, което я прави много по-дружелюбна и интересна.